Coba jelasin Anime dari Naruto dalam bahasa melayu dong

Lihat juga: Senarai episod Naruto: Asal, Senarai episod Naruto: Shippuden dan Senarai media Naruto

Walaupun kemunculan sulung siri animasi Naruto disiarkan agak lewat selepas kemunculan manganya, namun jalan cerita siri animasi dapat mengikuti sejajar perkembangan siri manga. Ini adalah kerana, sesetengah babak dalam siri animasi merangkumi beberapa babak berturutan dalam siri manga. Untuk mengelakkan berlakunya penindihan jalan cerita di antara animasi dan manga, pengarah animasi selalunya akan menambahkan atau memanjangkan sedikit jalan ceritanya berbanding apa yang berlaku dalam siri manga. Contohnya, dengan memasukkan sedikit "filler" atau plot jalan cerita sampingan, penyusunan jalan cerita yang kadangkala tidak mengikut susunan jalan cerita siri manga dan menonjolkan beberapa babak pertarungan pendek. Ketika hampir tamatnya jalan cerita Misi Menyelamatkan Sasuke di dalam siri animasi (Episod 135), ia telah berada di satu tahap di mana siri animasi sudah hampir dengan episod jalan cerita di dalam siri manga. Sebaik sahaja jalan cerita tersebut tamat, siri animasi kemudiannya ditukar kepada jalan cerita sampingan untuk animasi sahaja (tiada berkaitan dengan jalan cerita di dalam siri manga) untuk membenarkan siri manga mendahului sekali lagi jalan cerita siri tersebut. Siri yang berteraskan plot jalan cerita sampingan ini mempunyai 85 episod dan terkandung dalam siri animasi pertama.

Apabila jalan cerita siri animasi telah kembali sejajar jalan cerita siri manga, tajuknya telah diubah dan ianya telah dinamakan sebagai Naruto: Shippūden dan siri terbaru ini telah mula ditayangkan pada 15 Februari 2007.

Namun, secara umumnya, siri animasinya masih lagi berteraskan apa yang dipaparkan dalam siri manga, cuma kadangkala terdapat sedikit perubahan kecil, samada dari segi penambahan atau pengurangan di dalam sesuatu plot (seperti punca kematian, kecederaan anggota badan, kecederaan lain dan sebagainya). Contohnya seperti paparan plot pertarungan antara Tenten dan Temari yang telah dipanjangkan di dalam siri animasi berbanding apa yang telah dipaparkan dalam siri manga. Bagi plot jalan cerita sampingan pula, ianya bertujuan untuk mengisi kekosongan atau sebagai penghubung di antara satu episod dengan episod yang lain di dalam manga. Ianya meliputi jangkamasa singkat plot-plot sebelum "Misi menyelamatkan Sasuke" dan plot-plot jalan cerita sebelum kemunculan siri Naruto: Shippūden. Dianya juga banyak mengketengahkan watak-watak sokongan dengan tujuan untuk memberikan lebih penampilan kepada watak-watak yang jarang kelihatan.